Oficialusis leidinys L 070 , 09/03/2004 p. 0027 - 0028



Komisijos reglamentas (EB) Nr. 428/2004 2004 m. kovo 4 d. nustatantis pagalbos už perkėlimus dydį ir vienodo dydžio pagalbą, teikiamą tam tikriems žuvininkystės produktams, 2004 žvejybos metais EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo [1], atsižvelgdama į 2000 m. gruodžio 21 d. Komisijos reglamentą (EB) Nr. 2814/2000, nustatantį Tarybos reglamento (EB) Nr. 104/2000 dėl pagalbos už perkėlimus teikimo už tam tikrus žuvininkystės produktus išsamias taikymo taisykles [2], ypač į jo 5 straipsnį, atsižvelgdama į 2001 m. gegužės 14 d. Komisijos reglamentą (EB) Nr. 939/2001, nustatantį Tarybos reglamento (EB) Nr. 104/2000 dėl vienodo dydžio pagalbos teikimo už tam tikrus žuvininkystės produktus išsamias taikymo taisykles [3], ypač į jo 5 straipsnį, kadangi: (1) Reglamentas (EB) Nr. 104/2000 nustato, kad tam tikriems iš rinkos pašalintiems šviežiems produktams, perdirbtiems, stabilizuojant juos, ir sandėliuojamiems arba išlaikytiems, gali būti skirta pagalba. (2) Ši pagalba turi paskatinti gamintojus perdirbti arba išsaugoti iš rinkos pašalintus produktus, siekiant išvengti jų sunaikinimo. (3) Pagalbos lygis neturėtų išbalansuoti svarstomų produktų rinkos arba iškraipyti konkurencijos. (4) Pagalbos lygis neturėtų viršyti Bendrijoje užfiksuotų techninių ir finansinių stabilizavimo bei sandėliavimo operacijų sąnaudų per žvejybos metus, pasibaigusius iki svarstomų metų. (5) Šiame reglamente numatytos priemonės atitinka Žvejybos produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šio reglamento priede nustatomi pagalbos už perkėlimus, nurodytos Reglamento (EB) Nr. 104/2000 23 straipsnyje, ir vienodo dydžio pagalbos, nurodytos to reglamento 24 straipsnio 4 dalyje, dydžiai 2004 žvejybos metais. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Jis taikomas nuo 2004 m. sausio 1 d. Priimta Briuselyje, 2004 m. kovo 4 d. Komisijos vardu Franz Fischler Komisijos narys [1] OL L 17, 2000 1 21, p. 22. [2] OL L 326, 2000 12 22, p. 34. [3] OL L 132, 2001 5 15, p. 10. -------------------------------------------------- PRIEDAS 1. Pagalbos už perkėlimus, teikiamos produktams, nurodytiems Reglamento (EB) Nr. 104/2000 I priedo A ir B dalyse, ir jūriniams liežuviams (Solea spp.), nurodytiems I priedo C dalyje, dydį Perdirbimo būdai, išvardinti Reglamento (EB) Nr. 104/2000 23 straipsnyje | Pagalba (eurų/tonų) | 1 | 2 | I.Neišdarinėtų, išdarinėtų produktų su galvomis arba supjaustytų produktų užšaldymas ir sandėliavimas —Sardina pilchardus rūšies sardinės | 330 | —kitos rūšys | 270 | II.Filė gamyba, užšaldymas ir sandėliavimas | 350 | III.Neišdarinėtų, išdarinėtų produktų su galvomis arba supjaustytų produktų ar filė sūdymas ir (ar) vytinimas ir sandėliavimas | 260 | IV.Marinavimas ir sandėliavimas | 240 | 2. Pagalbos už perkėlimus, teikiamos kitiems produktams, nurodytiems Reglamento (EB) Nr. 104/2000 I priedo C dalyje, dydis Perdirbimo ir (arba) konservavimo būdai, išvardinti Reglamento (EB) Nr. 104/2000 23 straipsnyje | Produktai | Pagalba (eurų/tonų) | 1 | 2 | 3 | I.Užšaldymas ir sandėliavimas | Norveginiai omarai (Nephrops norvegicus) | 300 | Norveginių omarų uodegos (Nephrops norvegicus) | 225 | II.Galvų nupjaustymas, užšaldymas ir sandėliavimas | Norveginiai omarai (Nephrops norvegicus) | 280 | III.Virimas, užšaldymas ir sandėliavimas | Norveginiai omarai (Nephrops norvegicus) | 300 | Krabai (Cancer pagurus) | 225 | IV.Pasterizavimas ir sandėliavimas | Krabai (Cancer pagurus) | 350 | V.Laikymas gyvų vandens talpyklose ir narvuose | Krabai (Cancer pagurus) | 210 | 3. Vienodo dydžio pagalba teikiama produktams, nurodytiems Reglamento (EB) Nr. 104/2000 IV priede Perdirbimo būdai | Pagalba (eurų/tonų) | 1 | 2 | I.Neišdarinėtų, išdarinėtų produktų su galvomis ir supjaustytų produktų užšaldymas ir sandėliavimas | 270 | II.Filė gamyba, užšaldymas ir sandėliavimas | 350 | --------------------------------------------------